Rosenborg slott

Rosenborg slott er et slott i Kongens Have like utenfor sentrum av København. Det er bygd etter ordre fra Christian IV mellom 1606 og 1615 da det var innflyttingsklart, med stadige utvidinger fram til dagens slott sto ferdig i 1624.Rosenborg Slots historie  Slots- og Ejendomsstyrelsen

I dag er slottet et kulturhistorisk museum. De danske kronregaliene og kronjuvelene er utstilt i Rosenborg slott.Danmarks kronjuveler 

For nordmenn er det spesielt interessant at de fleste verk etter den norske kunstneren Magnus Berg er å se i Rosenborg slott. Magnus Berg er kjent for sine elfenbensrelieffer.

 Historie 
I 1606 kjøpte Christian IV rundt 40 private hager utenfor Københavns voller mot Kastellet. I 1607 ble de lagt ut som et samlet grøntområde, fra 1664 ble kjent som Kongens Have. Hensikten var å utvide Københavns areal, samt opprette en ladegårdWasberg, Gunnar Christie; Arntzen, Jon Gunnar: «ladegård» i Store norske leksikon på snl.no. Hentet 23. september 2022 fra  som skulle forsyne Københavns slott med matvarer. I stedet ble Rosenborg slott oppført på tomten, kongens favorittsted, der han også døde. Han var svært stolt av «hustelefonen» der (et talerør), et «skylle-klosett» kalt «hemmeligheten»,Chr. 4.s vannklosett og at han fra rommet sitt kunne sveive vindebroen opp og ned ved hjelp av en håndsveiv i veggen.Jan Møller: Borger i Christian 4.'s København (s. 41), forlaget Sesam, Viborg 1988, ISBN 87-7324-641-7 

I 1607 stod Rosenborgs sørlige del innflytningsklar som et toetasjes lyststed, og etter diverse utvidelser fikk det navnet Rosenborg slott i 1624.«Øster Voldgade 4a» Etter at det store tårnet ble bygd i 1616, var det et rom som ikke lenger fikk direkte dagslys. I 1705 ble det tatt i bruk som soverom for Frederik 4. og dronning Louise, og er kjent som «det mørke værelse».«Det mørke værelse»

Under en fest på slottet i november 1632 gikk kong Christian utenfor med sin svigersønn Frands Rantzau som ramlet i vollgraven og druknet. Kongen skal nesten ha druknet selv da han forsøkte å redde svigersønnen, men ble reddet av slottets kjøkkenmester.«Rosenborgs vollgrav» Karpene som Christian IV satte ut i vollgraven, ynglet og klarte seg bra frem til vinteren 2009/10, da de omkom under isen.«Kongelig karpefiskeri» 17. mai 2011

 Fredning 
Rosenborg ble fredet i 1918. Fredningen omfatter selve slottet, trappetårnet fra 1633-34, portbygningen fra ca. 1610 med tilbygg i sydvest og nordøst fra ca. 1680, kommandantboligen fra 1760-63 av Jacob Fortling samt murene med tilhørende port fra 1672 av Lambert van Haven og den nordøstlige, tidligere stallbygningen mot gaten.Fredningssag / Rosenborg, Øster Voldgade 4 A fra Kulturarvsstyrelsen (besøkt 22. juni 2014)

 Referanser 

 Se også 
 Rosenborgtapetene

Eksterne lenker


Kategori:Slott i Danmark
Kategori:Fredete byggverk i København